Bruselj, 25.1.2005

KOM(2004) 769 končno

2003/0128 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju Direktive Evropskega parlamenta in Sveta o spremembi Direktive Sveta 74/408/EGS o notranji opremi motornih vozil (trdnost sedežev in njihovih pritrdišč)

2003/0128 COD

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES o

skupnem stališču Sveta o sprejetju Direktive Evropskega parlamenta in Sveta o spremembi Direktive Sveta 74/408/EGS o notranji opremi motornih vozil (trdnost sedežev in njihovih pritrdišč)

1- OZADJE

Datum predložitve predloga EP in Svetu(dokument COM(2003)361 končno 2003/0128COD): | 20.6.2003 |

Datum mnenja Evropskega ekonomsko-socialnega odbora: | 10.12.2003 |

Datum mnenja Evropskega parlamenta, prva obravnava: | 17.12.2003 |

Datum sprejetja skupnega stališča: | 24.1.2005. |

2- CILJ PREDLOGA KOMISIJE

Predlog direktive je eden izmed treh predlogov, ki zadevajo obvezno vgradnjo varnostnih pasov v vsa motorna vozila. Ti ukrepi sledijo sprejetju Direktive 2003/20/ES o spremembi Direktive Sveta 91/671/EGS o obvezni uporabi varnostnih pasov.

Ta predlog še zlasti predvideva vgradnjo sedežev, ki so združljivi s pritrdišči varnostnih pasov. Poleg tega tudi predvideva prepoved vgradnje stranskih priklopnih sedežev v vozila za prevoz potnikov (razen v vozilih javnega prevoza), ker ne zagotavljajo optimalne zaščite potnikov.

3- PRIPOMBE NA SKUPNO STALIŠČE

3.1. Splošne pripombe na skupno stališče

Glavna sprememba Sveta k predlogu Komisije zadeva zložljive sedeže (ali prekucne), ki so bili izključeni iz področja uporabe te direktive. Z njihovo vključitvijo v to področje uporabe je Svet želel, da ti sedeži izpolnjujejo enake tehnične določbe kot ostali sedeži.

Svet je tudi uvedel geometrijska merila, ki omogočajo opredelitev stranskega priklopnega sedeža.

Komisija podpira te spremembe, prvo, ker bo povečala varnost potnikov, ki uporabljajo te sedeže (pogosto so to otroci) in drugo, ker bo omogočila uporabo tehničnih določb Direktive.

3.2. Pripombe na sprejete spremembe Evropskega parlamenta, prva obravnava:

Parlament je predlagal, da se turistične avtobuse izvzame iz prepovedi vgradnje stranskih priklopnih sedežev. Svet ni sprejel te spremembe in je pustil predlog Komisije nespremenjen.

Komisija, ki je po koncu prve obravnave navedla, da ne bo spremenila svojega predloga, v celoti podpira stališče, ki ga je sprejel Svet.

4- SKLEP

Komisija predlaga, da se vsa motorna vozila obvezno opremi z varnostnimi pasovi za preprečitev nevarnosti padcev potnikov iz vozila. Zato da lahko varnostni pasovi nudijo optimalno zaščito, mora biti pritrditev na sedeže združljiva z napetostmi na varnostni pas v primeru trčenja. Pomembno je tudi, da lahko naslonjalo sedeža absorbira energijo. Ker stranski priklopni sedeži ne izpolnjujejo teh zahtev, Komisija predlaga, da se jih prepove.

Svet je podprl vse ukrepe, ki jih je predlagala Komisija, s tem, da predlaga dve spremembi za izboljšanje njihove vsebine.

Svet je zavrnil spremembe, ki jih je predlagal Evropski parlament.

Komisija torej v celoti podpira skupno stališče Sveta.